सुज्ञान कुमार माहान्ति
सुज्ञान कुमार माहान्ति / Sugyan Kumar Mahanty https://vidwan.inflibnet.ac.in/profile/255102 (जन्म 01 फरवरी 1968, द्वारसुणी / Dwarasuni गंजाम, ओडिशा, भारत) संस्कृत काव्यशास्त्र, नाट्यशास्त्र, तथा प्राचीन पाण्डुलिपि सम्पादन क्षेत्र में अग्रणी विद्वान हैं। संस्कृत, हिन्दी, ओडिया, अंग्रेजी आदि अनेक भाषा के साथ प्राचीन लिपि शारदा के भी जानकार हैं। हाल ही में नीतिशतक के मूल शारदा पाठ की पहली बार खोज करके, देवनागरी लिप्यन्तरण के साथ समालोचनात्मक सम्पादन किया है जो कि एक ऐतिहासिक उपलब्धि है। प्रो. माहान्ति ने कवि भर्तृहरि रचित वैराग्य शतक के भी मूल शारदा पाठ की खोज कर ली है जिसका समालोचनात्मक सम्पादन शीघ्र ही प्रकाशित होने जा रहा है। हाल ही में 15 अक्तूबर 2022 को केन्द्रीय संस्कृत विश्वविद्यालय, नई दिल्ली के कुलपति पुरस्कार योजना के अन्तर्गत मानपत्र एवं पचास हजार रुपयों के अनुदान के साथ प्रो. सुज्ञान कुमार माहान्ति को “शिक्षाश्री” सम्मान से सम्मानित किया गया है।